கேள்வி: பெரியகுளம் - வரலாறு பற்றி தகவல் சொல்.
பதில்: பாண்டியர்களின் ஆட்சியில் இருந்த இப்பகுதி பின்பு நாயக்கர் ஆட்சி காலத்தில் கவரா நாயக்கர் இனத்தைச் சேர்ந்த அப்பாச்சி நாயக்கர் என்பவரால் ஆட்சி செய்யப்பட்டுள்ளது. இப்பகுதியில் கவரா நாயக்கர்கள் அதிக அளவில் உள்ளனர் .http://www.ebooksread.com/authors-eng/madras-india--state/madura-volume-1-rda/page-35-madura-volume-1-rda.shtml பெரியகுளம் நகரம் முந்தைய மதுரை மாவட்டம் (சென்னை மாகாணம்) ஒரு பகுதியாக இருந்தது.
கேள்வி: பெரியகுளம் - கோயில்கள் பற்றி நீங்கள் என்ன அறிந்துள்ளீர்கள்?
பதில்: * அருள்மிகு பாலசுப்பிரமணிய சுவாமி திருக்கோயில்: கி.பி. 10-ஆம் நூற்றாண்டின் ஆரம்பத்தில் முதலாம் இராஜேந்திர சோழனால் இந்த ஆலயம் கட்டப்பட்டது. *மாசி நாயக்கர் திருக்கோயில் * அருள்மிகு கௌமாரியம்மன் திருக்கோயில் * வரதராஜ பெருமாள் கோயில் * காளஸ்திரி கோயில் * ஶ்ரீ கார்ணமூர்த்தி கோயில் * பகவதி அம்மன் கோயில் * பாம்பாற்று ஆஞ்சநேயர் கோவில் போன்ற முக்கிய கோவில்கள் உள்ளன. மேலும் பெரியகுளம் நகரில், வைத்தியநாதசாமி மலைக் கோவில், வீச்சுக்கருப்பண்ண சாமி கோவில், நகருக்கு அருகில் கைலாசப்பட்டி கைலாசநாதர் மலைக் கோவில், ஈச்சமலை மகாலட்சுமி கோவில் உள்ளிட்ட காணத்தக்க கோவில்களும் உள்ளன.
கேள்வி: பெரியகுளம் - சோத்துப்பாறை அணை குறித்து விரிவாக சொல்லுங்கள்.
பதில்: பெரியகுளம் பேருந்து நிலையத்திலிருந்து சுமார் 9 கி.மீ. தொலைவில் சோத்துப்பாறை அணை அமைந்துள்ளது. இந்த அணைக்கு கொடைக்கானல் மலையில் உள்ள பேரிஜம் ஏரியிலிருந்து நீர் வருகிறது. இது பெரியகுளம் மக்களின் குடிநீர்த் தேவையை பூர்த்தி செய்கிறது. இந்த அணையிலிருந்து சுமார் 8 கி.மீ. தூரத்தில் கண்ணக்கரை என்ற மலை கிராமமும், கண்ணக்கரையில் இருந்து சுமார் 9 கி.மீ. தூரத்தில் அகமலை என்ற மலை கிராமமும் உள்ளது. சோத்துப்பாறை அணையில் இருந்து கண்ணக்கரை வழியாக அகமலை செல்வதற்கு மலைச்சாலை உள்ளது.
கேள்வி: பெரியகுளம் - வராக நதி பற்றி நீங்கள் என்ன அறிந்துள்ளீர்கள்?
பதில்: வராக நதி பெரியகுளம் நகரை, வடகரை மற்றும் தென்கரை என இரண்டாகப் பிரிக்கிறது. இந்த நதி சோத்துப்பாறையில் இருந்து உபரி நீராக வருகிறது. இந்த நதியில் எப்பொழுதும் நீர் இருப்பதால் இது வற்றாத நதி எனப்படுகிறது. புராணக் கதைகள் காரணமாக வராகநதி என்று அழைக்கப்படுகிறது. இது பெரியகுளம் வழியாக சென்று வடுகபட்டி, மேல் மங்கலம், ஜெயமங்கலம், குள்ளப்புரம் வழியாக சென்று வைகை ஆற்றில் கலக்கிறது.
கேள்வி: பெரியகுளம் - கும்பக்கரை அருவி என்பது என்ன?
பதில்: இங்கு கும்பக்கரை அருவி எனும் பிரபல அருவி உள்ளது. இது பெரியகுளம் பேருந்து நிலையத்திலிருந்து சரியாக 8 கி.மீ. தூரத்தில் உள்ளது. கொடைக்கானல் வட்டக்கானல் என்னும் இடத்திலிருந்து இந்த அருவிக்கு தண்ணீர் வருகிறது. உயரம் குறைந்த சிறிய அருவியாக இருந்தாலும் கூட விடுமுறை நாட்களில் தமிழ்நாட்டின் பல பகுதிகளிலும் இருந்தும் மக்கள் அதிகம் வந்து செல்கின்றனர். இந்த அருவியை ஒட்டி கொடைக்கானலுக்கு வெள்ளகவி வழியாக செல்லும் மலையேற்றப் பாதை உள்ளது. வனத்துறை அனுமதி பெற்றவர்கள் மட்டும் மலையேற்றம் செய்ய முடியும். அருவியின் ஒரு கிலோமீட்டருக்கு முன்னால் பிரிந்து செல்லும் சாலையிலிருந்து அடுக்கம், பெருமாள் மலை வழியாக இருசக்கர மற்றும் சிறிய நான்கு சக்கர வாகனங்களில் கொடைக்கானல் செல்ல முடியும். எனினும், அந்த சாலையில் பயணிக்கும் முன் சாலையின் தற்போதைய நிலை குறித்த விசாரணைகள் தேவை.